  Майя Бывальцева Удмуртиысь нылпи эмъяськоннилэн травматологи ёзэтаз шуркынмон – толсур ӵоже тюбингъёсын, салазкиосын, кусэн но конькиен нискылакузы шуккиськем 20-лэсь трос пиналъёс вуизы. Со сярысь элькунысь тазалыкез утёнъя министерстволэн пресс-службаез ивортӥз. Ӵемгес пиналъёс киоссэс но пыдъёссэс, сюрлызэс тӥяло, пыдес но берганлы ёзъёссэс вӧсь каро. Эмчиослэн верамзыя, нылпиос тюбинген нискылакузы тужгес зол шуккисько. Салазкиен но снегокатэн валтыны луэ ке, тюбинген - уг. Писпу шоры яке сюрес вылэ ӝог нискылтӥсь салазкиысь тэтчыны, погыльскыны, пыдъёсын ӝегатыны луэ ке, тюбингын пукись пинал ӝогак ӝутскыны уг быгаты Выль ар шулдыръяськонъёс вылтӥ тазалыклы бадӟым кышкытлык ваё пуштӥсь арбериос. Каникулъёс дыръя пиротехника сэрен шугадӟонэ шедьыса, син эмъянъя элькун эмъюртлэн ӝегатскытэк юрттэт сётонъя пунктаз 3-4 адями вазиське, со пӧлын 1-2 пиналъёс. Кылем толалтэ 18-тӥ толсурысен 9-тӥ толшорозь выль ар шуккиськонъёсын 8 адями вазиськиз (со пӧлын кык пиналъёс). Эмъюртэ кык мурт интыямын, одӥгез соос пӧлысь нылпи. Оглом, 90 процентэзлы вазиськисьёслы амбулаторно юрттэт сётӥське Сергей Иванов, син эмъянъя элькун эмъюртлэн валтӥсь эмчиезСо сяна, синъёсты шампанскойлэн ӵоксэтэныз вӧсь карон учыръёс пумиськыло. Эмчиос ало, сыӵе учырын синэз ыштыны кышкытлык но вань. Тегъёс: Тазалык Ижкар Удмуртия Тол пиналъёс  